**Nagykovácsi Nagyközség Önkormányzat Képviselő-testületének**

**……./2017. (…….)**

**önkormányzati rendelete**

**a 2017. évi gazdálkodásának zárszámadásáról**

Nagykovácsi Nagyközség Önkormányzatának Képviselő-testülete az Alaptörvény 32. cikk (2) bekezdésében meghatározott eredeti jogalkotói hatáskörében, az Alaptörvény 32. cikk (1) bekezdés f) pontjában meghatározott feladatkörében eljárva, továbbá az államháztartásról szóló 2011. évi CXCV. törvény 91. § (1) bekezdésében kapott felhatalmazás alapján a következőket rendeli el:

**1. §**

(1) A rendelet hatálya kiterjed Nagykovácsi Nagyközség Önkormányzatának Képviselő-testületére és annak szerveire, az önkormányzat fenntartásában álló költségvetési szervekre, az önkormányzati támogatásban részesített magánszemélyekre, jogi személyekre és jogi személyiséggel nem rendelkező szervezetekre, valamint a Nagykovácsi Település Üzemeltetési Nonprofit Kft-re.

(2) Az Önkormányzat költségvetési szervei:

a) Gazdasági szervezettel rendelkező költségvetési szerv: Nagykovácsi Polgármesteri Hivatal

b) Gazdasági szervezettel nem rendelkező költségvetési szervek:

ba) Nagykovácsi Kispatak Óvoda

bb) Öregiskola Közösségi Ház és Könyvtár

bc) Lenvirág Bölcsőde és Védőnői Szolgálat

**2. §**

Nagykovácsi Nagyközség Önkormányzatának Képviselő-testülete a 2016. évi költségvetés végrehajtásáról szóló gazdálkodási beszámolót a rendelet mellékleteiben foglaltaknak megfelelően

 **1.821.171 ezer Ft bevétellel**

 amelyből 1.283.556 ezer Ft költségvetési bevétel

 és 537.615 ezer Ft finanszírozási bevétel

valamint

 **1.780.243 ezer Ft kiadással**

 amelyből 1.285.697 ezer Ft költségvetési kiadás

 és 494.546 ezer Ft finanszírozási kiadás

**hagyja jóvá.**

**3. §**

(1) Nagykovácsi Nagyközség Önkormányzatának Képviselő-testülete a

a) az egyszerűsített pénzforgalmi jelentést a 1. számú mellékletek, ennek részletezését a 2. és 3. számú mellékletek;

b) a működési célú pénzeszközátadásokat a 3.1. melléklet;

c) a felhalmozási célú kiadásokat a 3.2 melléklet;

d) az adósságállomány alakulását a 4. számú melléklet;

e) a 2016.évi maradvány elszámolását a 5. számú mellékletek;

f) a 2016. évi egyszerűsített mérleget a 6. számú mellékletek;

g) a 2016. évi összevont (konszolidált) táblázatokat a 8. számú melléklet

alapján fogadja el.

(2) Nagykovácsi Nagyközség Önkormányzatának irányítása alatt lévő költségvetési szervek szabad pénzmaradványát elvonja.

(3) A Képviselő-testület megállapítja, hogy 2016. évben nem volt olyan fejlesztési cél, amelynek megvalósításához a Stabilitási törvény szerinti adósságot keletkeztető ügylet vált volna szükségessé.

(4) A Képviselő-testület a zárszámadási rendelet tájékoztató adatait a 7. sz. mellékletek, valamint az 1., és 2. sz tájékoztató szerint fogadja el.

**4. §**

Nagykovácsi Nagyközség Önkormányzatának Képviselő-testülete a könyvvizsgálói jelentésben foglaltakat tudomásul veszi.

**5. §**

E rendelet a kihirdetése napján lép hatályba.

Nagykovácsi, 2017. április 19.

Kiszelné Mohos Katalin Papp István

 polgármester jegyző

***Indokolás Nagykovácsi Nagyközség 2016. évi zárszámadásához***

***Általános indokolás***

A zárszámadási rendelet a törvényi előírásoknak megfelelően – a jóváhagyott költségvetés szerinti szerkezetben – tartalmazza Nagykovácsi Nagyközség Önkormányzata 2016. évi költségvetése végrehajtásának adatait.

***Részletes indokolás***

1.§ Tartalmazza az Önkormányzat költségvetési szerveinek felsorolását.

2-3.§-ok a 2016. évi költségvetés végrehajtásából adódó teljesítési adatokat tartalmazzák a 2016. évi jóváhagyott költségvetés szerkezetének megfelelően. Utal a kötelezően bemutatandó egyéb kimutatásokra.

4. § Utal a könyvvizsgálói jelentésre.

5. § Hatályba léptető rendelkezéseket tartalmaz.

***Előzetes hatásvizsgálat***

***Nagykovácsi Nagyközség 2016. évi zárszámadási rendeletéhez***

***A jogalkotásról*** szóló 2010. évi CXXX. törvény (a továbbiakban: Jat) 17. §-a szerint

„**17. §** (1) A jogszabály előkészítője – a jogszabály feltételezett hatásaihoz igazodó részletességű – előzetes hatásvizsgálat elvégzésével felméri a szabályozás várható következményeit. Az előzetes hatásvizsgálat eredményéről önkormányzati rendelet esetén a helyi önkormányzat képviselő-testületét tájékoztatni kell.

(2) A hatásvizsgálat során vizsgálni kell

a) a tervezett jogszabály valamennyi jelentősnek ítélt hatását, különösen

aa) társadalmi, gazdasági, költségvetési hatásait,

ab) környezeti és egészségi következményeit,

ac) adminisztratív terheket befolyásoló hatásait, valamint

b) a jogszabály megalkotásának szükségességét, a jogalkotás elmaradásának várható következményeit, c) a jogszabály alkalmazásához szükséges személyi, szervezeti, tárgyi és pénzügyi feltételeket”.

A ***Nagykovácsi Nagyközség Önkormányzat 2016. évi zárszámadásáról*** szóló rendelet-tervezetben foglaltak várható hatásai – a Jat. 17. § (2) bekezdésben foglalt elvárások tükrében – az alábbiak szerint összegezhetőek:

1. **A rendelet társadalmi, gazdasági, költségvetési hatása:**

A költségvetési rendelet alapján végrehajtott gazdálkodás az állampolgárok számára nyomon követhető, átfogó képet ad az önkormányzat pénzügyi helyzetéről, a végrehajtott feladatokról. Lehetőséget teremt az önkormányzati gazdálkodás ellenőrzésére. A zárszámadási rendelet tájékoztatást ad az éves gazdálkodásról, ezen belül a költségvetési előirányzatok teljesítéséről, valamint a vagyon alakulásáról.

1. **A rendelet környezeti, egészségi következményei**

A rendeletben foglaltak végrehajtásának környezetre gyakorolt, és egészségi következményei nincsenek.

1. **A rendelet adminisztratív terheket befolyásoló hatásai**

A rendeletben foglaltak végrehajtása további adminisztratív terhet nem ró az önkormányzatra.

1. **A rendelet megalkotásának szükségessége, a jogalkotás elmaradásának várható következményei**

Az államháztartásról szóló 2011. évi CXCV. törvény (Áht.) előírásai alapján a zárszámadási rendelet megalkotása kötelező.

Áht. 91. § (1) bekezdése alapján a helyi önkormányzat költségvetésének végrehajtására vonatkozó zárszámadási rendelet tervezetét a jegyző készíti elő és a polgármester terjeszti a képviselő-testület elé úgy, hogy az a képviselő-testület elé terjesztését követő harminc napon belül, de legkésőbb a költségvetési évet követő ötödik hónap utolsó napjáig hatályba lépjen. A Képviselő-testület a zárszámadásról rendeletet alkot.

1. **A jogszabály alkalmazásához szükséges személyi, szervezeti, tárgyi és pénzügyi feltételek**

A rendelet alkalmazásához rövid-, közép- és hosszú távon nincs szükség a személyi, szervezeti tárgyi feltételek átalakítására.